TV2/Nord fik ny formand, da den nyvalgte bestyrelse konstituerede sig i dag.

Den nye formand er advokat Henrik Skaarup fra Brønderslev, der blev nyvalgt til bestyrelsen på repræsentantskabsmødet i november. Han afløser LO-formand Ole Carlsen fra Hjørring, der har været formand i fem år og fortsætter som menigt medlem af bestyrelsen. Der var også nyvalg til næstformandsposten. Her valgtes formanden for fagforeningen NNF i Nordjylland, John Christiansen. Han afløser DI-konsulent Torben Petersen, der har været næstformand i fem år. Den nye bestyrelse tiltræder 1. januar.